****

JELGAVAS PILSĒTAS DOME

Jelgavas Mākslas skola

**JELGAVAS MĀKSLAS SKOLA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģ. Nr. 2875902360; Mazajā ceļā 2, Jelgavā, LV–3001; tālrunis 63023768, 63080181,

fakss 63080181, e-pasts - makslas@izglitiba.jelgava.lv

*Jelgavā 2017.gada 11. maijā*

IEKŠĒJĀ KĀRTĪBA

**Apstiprināts ar**

**Jelgavas Mākslas skolas rīkojumu**

**11.05.2017. 1-10/23 pd**

**Izglītojamo aizsardzība no smēķēšanas, alkoholisko un enerģijas dzērienu ietekmes**

*Izdotas saskaņā 2017. gada 2. marta grozījumiem* ,,*Bērnu tiesību aizsardzības likuma "*[*48. pants*](https://likumi.lv/ta/id/49096-bernu-tiesibu-aizsardzibas-likums#p48)*.*

**I Vispārējie jautājumi**

1. Izglītojamais nedrīkst smēķēt, lietot bezdūmu tabakas izstrādājumus, alkoholiskos un enerģijas dzērienus. Izglītojamais ir aizsargājams no smēķēšanas un alkoholisko dzērienu ietekmes. Izglītojamais nedrīkst atrasties smēķēšanai paredzētu izstrādājumu vai ierīču dūmu un tvaika ietekmē. Izglītojamā klātbūtnē nedrīkst smēķēt, lai nodrošinātu viņam no smēķēšanai paredzētu izstrādājumu vai ierīču dūmiem un tvaika brīvu vidi.

2. Izglītojamam jārada negatīva attieksme pret smēķēšanu, bezdūmu tabakas izstrādājumu, alkoholisko un enerģijas dzērienu lietošanu. Izglītojamam ir aizliegts strādāt darbus, kas tieši saistīti ar tabakas izstrādājumu vai citu smēķēšanai paredzētu izstrādājumu vai ierīču, vai to uzpildes tvertņu ražošanu, izmēģināšanu, glabāšanu, lietošanu, kā arī tirdzniecību vai reklāmu.

3. Saskaņā ar [Alkoholisko dzērienu aprites likumu](https://likumi.lv/ta/id/88009-alkoholisko-dzerienu-aprites-likums), [Enerģijas dzērienu aprites likumu](https://likumi.lv/ta/id/280078-energijas-dzerienu-aprites-likums) un [Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likumu](https://likumi.lv/ta/id/282077-tabakas-izstradajumu-augu-smekesanas-produktu-elektronisko-smekesanas-iericu-un-to-skidrumu-aprites-likums) izglītojamam nedrīkst pārdot alkoholiskos un enerģijas dzērienus, tabakas izstrādājumus vai citus smēķēšanai paredzētus izstrādājumus vai ierīces, vai to uzpildes tvertnes.

4. Par izglītojamā iesaistīšanu alkoholisko un enerģijas dzērienu vai bezdūmu tabakas izstrādājumu lietošanā, kā arī smēķēšanā vainīgās personas saucamas pie likumā noteiktās atbildības. Par bērna iesaistīšanu alkoholisko un enerģijas dzērienu vai bezdūmu tabakas izstrādājumu lietošanā, kā arī smēķēšanā uzskatāma arī alkoholisko un enerģijas dzērienu vai tabakas izstrādājumu vai citu smēķēšanai paredzētu izstrādājumu vai ierīču, vai to uzpildes tvertņu nodošana izglītojamā rīcībā."

5. Skola , nosaka izglītojamā sūdzību iesniegšanas un izskatīšanas kārtību un tie ir pieejami izglītojamo informācijas stendā.

6. Minēto informāciju glabā vēl 15 gadus no dienas, kad persona sasniegusi pilngadību.

**II Rīcība izglītības iestādē**

1. Gadījumos, kad konstatēta izglītojamā iesaistīšana alkoholisko un enerģijas dzērienu vai bezdūmu tabakas izstrādājumu lietošanā, kā arī smēķēšanā (uzskatāma arī alkoholisko un enerģijas dzērienu vai tabakas izstrādājumu vai citu smēķēšanai paredzētu izstrādājumu vai ierīču, vai to uzpildes tvertņu nodošana rīcībā izglītojamā) ) izglītojamam pašam un citām personām ir tiesības vērsties pēc palīdzības skolā, izglītojamā tiesību aizsardzības institūcijās un citās valsts un pašvaldību institūcijās, un šīs institūcijas ikvienā gadījumā veic likumā paredzētās darbības pārkāpuma, ja tāds tiek konstatēts, novēršanai, kā arī atbalsta un palīdzības sniegšanai izglītojamam.

2. Skolas personāls, saņemot no izglītojamā vai citām personām rakstisku informāciju par izglītojamā iesaistīšanu alkoholisko un enerģijas dzērienu vai bezdūmu tabakas izstrādājumu lietošanā, kā arī smēķēšanā (uzskatāma arī alkoholisko un enerģijas dzērienu vai tabakas izstrādājumu vai citu smēķēšanai paredzētu izstrādājumu vai ierīču, vai to uzpildes tvertņu nodošana izglītojamā rīcībā ), šo informāciju nodod skolas direktoram.

3. Darbā ar izglītojamo problēmsituāciju risināšanu tiek ievērota konfidencialitāte. Saskaņā ar Bērnu tiesību aizsardzības likumā noteikto, informācija, kuru par izglītojamo ieguvis izglītības iestādes darbinieks ir pierobežas pieejamības, un ziņas, kas jebkādā veidā varētu kaitēt izglītojamā turpmākajai attīstībai vai viņa psiholoģiskā līdzsvara saglabāšanai, nav izpaužamas. Visi ar konfliktu izmeklēšanu saistītie dokumenti glabājas pie izglītības iestādes vadītāja.

Jelgavas Mākslas skolas direktore: A.Stankeviča